Arta stradala si schimbarea sociala - Rebeca Cojocaru
Prin lucrarea de fata, Rebeca Cojocaru isi aduce aportul la cunoasterea stiintifica si mai ales la validarea artei stradale si a art-terapiei ca voce a schimbarii sociale. Lucrarea ne demonstreaza cum formele de exprimare artistica dau voce comunitatilor locale, arta fiind nu doar un fenomen estetic ci si o forma de miscare sociala. Calatoria stiintifica este inovativa si originala, convingator structurata sub aspectul continutului, riguros si elegant elaborata din punct de vedere metodologic iar rezultatele obtinute pot fi extrem de utile actorilor politici si institutionali responsabili cu schimbarea sociala si valorificarea spatiului public. Arta infrumuseteaza spatiile si stimuleaza dialogul social, artistul si art-terapeutul indeplinind un rol de mediator in facilitarea angajamentului social, reflectiei si schimbarii sociale. Arta are valente transformatoare, modeleaza, intareste relatiile sociale, schimba traditii culturale si chiar sisteme sociale, aduce bunastare si integrare sociala. - Doru Buzducea